CELEX: 32018D0491
Language: lt
Date: 2018-03-21 00:00:00
Title: 2018 m. kovo 21 d. Komisijos įgyvendinimo sprendimas (ES) 2018/491 dėl bendro susijusių valstybių narių pasiūlymo pratęsti Šiaurės jūros–Viduržemio jūros krovinių vežimo geležinkeliais koridorių atitikties Europos Parlamento ir Tarybos reglamento (ES) Nr. 913/2010 5 straipsniui (pranešta dokumentu Nr. C(2018) 1634)

23.3.2018   
            
            
               LT
            
            
               Europos Sąjungos oficialusis leidinys
            
            
               L 81/23
            
         KOMISIJOS ĮGYVENDINIMO SPRENDIMAS (ES) 2018/491
   2018 m. kovo 21 d.
   dėl bendro susijusių valstybių narių pasiūlymo pratęsti Šiaurės jūros–Viduržemio jūros krovinių vežimo geležinkeliais koridorių atitikties Europos Parlamento ir Tarybos reglamento (ES) Nr. 913/2010 5 straipsniui
   
      
         (pranešta dokumentu Nr. C(2018) 1634)
      
   
   (Tekstas autentiškas tik anglų, nyderlandų ir prancūzų kalbomis)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. rugsėjo 22 d. Europos Parlamento ir Tarybos reglamentą (ES) Nr. 913/2010 dėl konkurencingo krovinių vežimo Europos geležinkeliais tinklo (1), ypač į jo 5 straipsnio 6 dalį,
   kadangi:
   
               (1)
            
            
               remdamosi Reglamento (ES) Nr. 913/2010 5 straipsnio 5 dalimi, už geležinkelių transportą atsakingos Belgijos, Jungtinės Karalystės, Liuksemburgo, Nyderlandų ir Prancūzijos ministerijos nusiuntė Komisijai ketinimų protokolą, kurį ji gavo 2017 m. birželio 14 d. Ketinimų protokolą taip pat pasirašė Šveicarija, šio krovinių vežimo geležinkeliais koridoriaus projekte kaip trečioji šalis dalyvaujanti pagal Reglamento (ES) Nr. 913/2010 priedą. Protokole yra pasiūlymas Šiaurės jūros–Viduržemio jūros krovinių vežimo geležinkeliais koridorių pratęsti iki Ženevos;
            
         
               (2)
            
            
               ketinimų protokole pateiktą pasiūlymą pagal Reglamento (ES) Nr. 913/2010 5 straipsnio 6 dalį išnagrinėjusi Komisija mano, kad pasiūlymas to reglamento 5 straipsnį atitinka dėl toliau pateikiamų argumentų;
            
         
               (3)
            
            
               pasiūlyme atsižvelgiama į Reglamento (ES) Nr. 913/2010 4 straipsnyje nustatytus kriterijus. Koridoriaus projekte ir toliau dalyvaus šešios valstybės – penkios iš jų yra Sąjungos valstybės narės. Koridoriaus suderinimo su pagrindinio tinklo Šiaurės jūros–Viduržemio jūros koridoriumi bendrosios sąlygos lieka tokios pačios. Pasiūlytas koridoriaus pratęsimas suderinamas su TEN-T tinklu ir atitinka šiuos TEN-T tinklo reikalavimus: visiškas geležinkelio linijos elektrifikavimas, bent 22,5 t ašies apkrova, 100 km/h geležinkelio linijos greitis ir galimybė važiuoti 740 metrų ilgio traukiniams;
            
         
               (4)
            
            
               prie ketinimų protokolo pridėtame transporto rinkos tyrime nurodyta, kad pratęsus koridorių padidėtų tarptautinio geležinkelio transporto apimtis ir daugiau krovinių, iki šiol vežamų automobilių keliais, būtų vežama geležinkeliu, nes į Šveicariją įvežamoms ir iš jos išvežamoms prekėms ir žaliavoms atsirastų trumpesnis maršrutas į Prancūzijos Viduržemio jūros uostus ir iš jų, o ūkiui ir visuomenei būtų naudingas mažesnis išmetamo CO2 kiekis ir mažesnės spūstys automobilių keliuose;
            
         
               (5)
            
            
               pasiūlytas koridoriaus pratęsimas atitinka uždavinį – sukurti Europos konkurencingo krovinių vežimo geležinkelių tinklą. Pratęstas koridorius sujungtų reikšmingus Ženevos rajono ūkio sektorius ir didelius Europos jūrų uostus, pavyzdžiui, Amsterdamą, Antverpeną, Dankerką, Marselį, Roterdamą ir Zebriugę, todėl būtų sustiprinta TEN-T tinklo jungtis su Šveicarija, svarbia trečiąja šalimi;
            
         
               (6)
            
            
               pagal Reglamento (ES) Nr. 913/2010 5 straipsnio 5 dalį dėl šio koridoriaus pratęsimo konsultuotasi su infrastruktūros valdytojais ir susijusiais pareiškėjais;
            
         
               (7)
            
            
               šiame sprendime nustatytos priemones atitinka pagal Reglamento (ES) Nr. 913/2010 21 straipsnį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   2017 m. birželio 14 d. gautame ketinimų protokole, kurį Belgijos, Jungtinės Karalystės, Liuksemburgo, Nyderlandų, Prancūzijos ir Šveicarijos ministerijos, atsakingos už geležinkelių transportą, drauge atsiuntė Komisijai, pateiktas pasiūlymas Šiaurės jūros–Viduržemio jūros krovinių vežimo geležinkeliais koridorių pratęsti iki Ženevos atitinka Reglamento (ES) Nr. 913/2010 5 straipsnį.
   2 straipsnis
   Šis sprendimas skirtas Belgijos Karalystei, Jungtinei Didžiosios Britanijos ir Šiaurės Airijos Karalystei, Liuksemburgo Didžiajai Hercogystei, Nyderlandų Karalystei, Prancūzijos Respublikai ir Šveicarijos Konfederacijai.
   
      Priimta Briuselyje 2018 m. kovo 21 d.
      
         
            Komisijos vardu
         
         Violeta BULC
         
            Komisijos narė
         
      
   
   
      (1)  OL L 276, 2010 10 20, p. 22.